text: 21.
  
  Lettres d'investiture données par l'empereur Ferdinand II, en faveur d'Ernest de Lynden, comme libre baron de ReckheimM. Wolters n'a donné, sous un titre analogue, que le préliminaire de cette charte, suivi de celle de l'empereur Rodolphe..
  
  8 Mai 1620.
  Ferdinandus II. Divinâ favente Clementiâ Electus Romanorum Imperator semper Augustus, &c.
  
  Agnoscimus et notum facimus tenore praesentium universis. Quod cum demissè nobis exponi curarit Nobilis noster et Sacri Imperii fidelis dilectus Ernestus, liber Baro in Reckeim, Ryckholt, Thiennes, Steenbeeck, etc. Dominus de Houttain, Once, S. Simeon et Calone, Camerarius et Colonellus noster, sese ab aug. mem. Imperatoribus Rudolpho et Mathiâ, Domino Patruele et praedecessore nostro observantissimo, pro sese omnibusque suis liberis, et haeredibus legitimis, utriusque sexus, natis et nascituris, de dicto libero Baronatu de Reckeim investitum, atque infeudatum fuisse, cujus investiturae tenor sequitur in hunc modum: Suivent les diplômes des empereurs Rodolphe et Mathias.
  Nunc porro suppliciter nos rogavit ut postquam divini numinis beneficio ad excelsum dignitatis Imperialis Thronum evecti simus, ipseque nos in supremum et directum Dominum suum, uti fidelem subditum atque vasallum decet, recognoscere desideret, laudabili praedecessorum nostrorum exemplo, ipsum eodem modo et formâ de praedicto libero Baronatu Reckeim benignè clementerque investire, nec non et universa Jura, Libertates, Immunitates, Regalia, Praerogativas et Privilegia, dicto Baronatui in Reckeim quondam a praedecessoribus nostris Rom. Imp. et Regibus et quibuscunque aliis principibus seu dominis concessa et indulta, et quae illis quomodocumque in dicto Baronatu competierunt aut competunt, in specie verò privilegium monetandi in dicto loco Reckeim, in cujus possessione sit, gratiosè confirmare dignaremur. Nos ejusmodi precibus memorati Ernesti benignè annuentes, considerato sincerae fidei et observantiae studio, quo tum ipse, tum majores ipsius de nobis sacroque imperio et Aug. nostrâ Austriae Domo qualibet occasione benè. mereri studuit, animo deliberato, ex certâ scientiâ, nec non maturo accedente consilio, Authoritate nostrâ Caesareâ praedictum Ernestum liberum Baronem de Reckeim, Ryckholt, et Thiennes, etc., Dominum de Houttain, Calone, Camerarium et Colonellum nostrum, pro se et omnibus suis liberis et haeredibus utriusque sexus, masculis et foeminis, ex legitimo matrimonio procreatis, jam natis et nascituris, feudi capacibus, de praedicto Baronatu Reckeim cum omni suo Territorio, bonis, jurisdictioni-bus, juribus et pertinentiis, prout supradictus Ernestus Liber Baro a Reckeim ejusque antecessores dictum Baronatum a Divis quondam praedecessoribus nostris in feudum recognoverunt, tenuerunt et possederunt, benignè investivimus, nec non et eidem universa Jura, Libertates, Immunitates, Dignitates et Regalia, Praerogativas et Privilegia dicto Baronatui a 
  praedecessoribus nostris Rom. Imperatoribus et Regibus, et quibuscunque aliis Principibus seu Dominis concessa et indulta, et quae illi quomodolibet in dicto Baronatu competierunt et competunt, in specie verò Privilegium monetandi in dicto loco Reckeim, Monetam auream, argenteam et aeream, cujuscumque sortis, Sacri tamen Rom. Imperii constitutionibus desuper editis in omnibus et per omnia conformem clementer affirmavimus et approbavimus, ac etiamnum tenore praesentium auctoritate nostrâ Caesareâ investimus, confirmamus, et approbamus, decernentes et hoc nostro Imperiali edicto firmiter statuentes, ut praetactus Ernestus, ejusque haeredes supradicti nominatum Baronatum Reckeim cum omni suo Territorio, bonis, jurisdictione, juribus et pertinentiis, nec non et omnibus immunitatibus, libertatibus, dignitatibus, praerogativis, Regalibus, Privilegiis et gratiis suis a nobis, aut successoribus Rom. Imperatoribus et Regibus legitimè intrantibus, quotiescumque casus ita tulerit et exegerit, in feudum recognoscant, requirant atque recipiant, debitumque atque consuetum fidelitatis ac homagii Juramentum aliaque omnia et singula praestent et faciant, atque juxta feudi naturam de jure vel consuetudine obligantur et tenentur, dolo ac fraude semotis, quemadmodum hoc ipsum juramentum hodiernâ die nomine et loco, adeoque in animam saepedicti Ernesti de Lynden, per fidelem nobis dilectum Jodocum Tilmanne, vigore mandati sui procuratorii, nobis in Authenticâ formâ reverenter exhibiti, praestitum est, nostris quoque praeterea ejusdemque sacri Rom. Imperii et cujuscunque juribus semper salvis. Nulli ergo omnino hominum cujuscunque status, gradus, ordinis, conditionis atque praeeminentiae extiterit, liceat hanc investiturae feudi, concessionis, confirmationis aut approbationis, gratiae, decreti ac voluntatis paginam infringere aut violare; si quis autem praesens Edictum
  nostrum temerario ausu aliquo transgredi conatus fuerit, praeter gravissimam et nostram et sacri imperii indignationem, quinquaginta marcharum auri puri mulctam Fisco seu AErario nostro imperiali et parti laesae, ex aequo, omni spe veniae sublatâ, solvendam, se noverit ipso facto in cursurum. Harum testimonio litterarum manu nostrâ subscriptarum et Caesarei sigilli nostri appensione munitarum. Datum in Civitate nostrâ Viennae, die 8 Mensis Maii, An. Domini 1620, Regnorum nostrorum Romani primo, Hungarici secundo, Bohemici tertio. Sic subscriptum, Ferdinandus; deinde, ad mandatum sac. Caes. Majestatis proprium, Hermannus Questenberg etc.
  
  Ibid. pp. 122 et suiv.; et Diplomata comitatus de Reckeim, p. 27.